title: 2012/717/: A Tanács határozata ( 2012. november 20. ) a Régiók Bizottsága egy spanyol tagjának kinevezéséről

text:
               24.11.2012

               HU

               Az Európai Unió Hivatalos Lapja

               L 326/16

         A TANÁCS HATÁROZATA
   (2012. november 20.)
   a Régiók Bizottsága egy spanyol tagjának kinevezéséről
   (2012/717/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a spanyol kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU (2) határozatot.

               (2)

               Esperanza AGUIRRE GIL DE BIEDMA hivatali idejének lejártát követően a Régiók Bizottsága egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottsága tagjává nevezi ki a következő személyt:

               —

               Ignacio GONZÁLEZ GONZÁLEZ, Presidente de la Comunidad Autónoma de Madrid.

         2. cikk
   Ez a határozat az elfogadásának napján lép hatályba.

      Kelt Brüsszelben, 2012. november 20-án.

            a Tanács részéről

            az elnök

         A. D. MAVROYIANNIS

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: 2010/756/: Az Európai Parlament határozata ( 2010. október 7. ) az Európai Rendőrakadémia 2008-as pénzügyi évre szóló költségvetésének végrehajtására vonatkozó mentesítésről

text:
               7.12.2010

               HU

               Az Európai Unió Hivatalos Lapja

               L 320/11

         AZ EURÓPAI PARLAMENT HATÁROZATA
   (2010. október 7.)
   az Európai Rendőrakadémia 2008-as pénzügyi évre szóló költségvetésének végrehajtására vonatkozó mentesítésről
   (2010/756/EU)
   AZ EURÓPAI PARLAMENT,
   tekintettel az Európai Rendőrakadémia 2008-as pénzügyi évre vonatkozó végleges éves beszámolójára,
   tekintettel a Számvevőszéknek az Európai Rendőrakadémia 2008-as pénzügyi évre vonatkozó éves beszámolójáról szóló jelentésére, az akadémia válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel 2010. május 5-i, a 2008-as pénzügyi évre vonatkozó mentesítést elhalasztó határozatára (2), valamint az Európai Rendőrakadémia igazgatójának válaszaira,
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Rendőrakadémia (CEPOL) létrehozásáról szóló, 2005. szeptember 20-i 2005/681/IB tanácsi határozatra (4) és különösen annak 16. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 77. cikkére és VI. mellékletére,
   tekintettel a Költségvetési Ellenőrző Bizottság második jelentésére (A7-0253/2010),

               1.

               elutasítja az Európai Rendőrakadémia igazgatója mentesítését az akadémia 2008-as pénzügyi évre szóló költségvetésének végrehajtására vonatkozóan (6);

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Rendőrakadémia igazgatójának, a Tanácsnak, a Bizottságnak és a Számvevőszéknek, és gondoskodjon azok közzétételéről az Európai Unió Hivatalos Lapjában (L sorozat).

            az elnök

         Jerzy BUZEK

            a főtitkár

         Klaus WELLE

      (1)  HL C 304., 2009.12.15., 124. o.

      (2)  HL L 252., 2010.9.25., 232. o.

      (3)  HL L 248., 2002.9.16., 1. o.

      (4)  HL L 256., 2005.10.1., 63. o.

      (5)  HL L 357., 2002.12.31., 72. o.

      (6)  Az Európai Rendőrakadémia 2008-as pénzügyi évre szóló beszámolójáról szóló határozatot egy következő ülésen hozzák meg, a parlament eljárási szabályzata VI. melléklete 5. cikke (2) bekezdése b) pontjának első albekezdésével összhangban.
    ---documentbreak---

               7.12.2010

               HU

               Az Európai Unió Hivatalos Lapja

               L 320/12

         AZ EURÓPAI PARLAMENT ÁLLÁSFOGLALÁSA
   (2010. október 7.)
   az Európai Rendőrakadémia 2008-as pénzügyi évre szóló költségvetésének végrehajtására vonatkozó mentesítésről szóló határozatának szerves részét képező észrevételekkel
   AZ EURÓPAI PARLAMENT,
   tekintettel az Európai Rendőrakadémia 2008-as pénzügyi évre vonatkozó végleges éves beszámolójára,
   tekintettel a Számvevőszéknek az Európai Rendőrakadémia 2008-as pénzügyi évre vonatkozó éves beszámolójáról szóló jelentésére, az akadémia válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel 2010. május 5-i, a 2008-as pénzügyi évre vonatkozó mentesítést elhalasztó határozatára (2), valamint az Európai Rendőrakadémia igazgatójának válaszaira,
   tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Rendőrakadémia (CEPOL) létrehozásáról szóló, 2005. szeptember 20-i 2005/681/IB tanácsi határozatra (4) és különösen annak 16. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 77. cikkére és VI. mellékletére,
   tekintettel a Költségvetési Ellenőrző Bizottság második jelentésére (A7-0253/2010),

               A.

               mivel az akadémiát 2001-ben hozták létre, és 2006. január 1-jén kezdődő hatállyal a költségvetési rendelet 185. cikke értelmében közösségi szervvé alakították, amelyre a költségvetési keretrendelet ügynökségekre vonatkozó rendelkezései alkalmazandók,

               B.

               mivel az akadémia 2006-os pénzügyi évre vonatkozó éves beszámolójáról szóló jelentésében a Számvevőszék az elszámolások alapjául szolgáló ügyletek jogszerűségét és szabályszerűségét illetően fenntartásokat fogalmazott meg amiatt, hogy a közbeszerzési eljárások nem feleltek meg a költségvetési rendelet előírásainak,

               C.

               mivel az akadémia 2007-es pénzügyi évre vonatkozó éves beszámolójáról szóló jelentésében a Számvevőszék véleményében fenntartásokat fogalmazott meg az elszámolások megbízhatóságát, valamint az azok alapjául szolgáló ügyletek jogszerűségét és szabályszerűségét illetően,

               D.

               mivel az akadémia 2008-as pénzügyi évre vonatkozó éves beszámolójáról szóló jelentésében a Számvevőszék figyelemfelhívó megjegyzéssel egészítette ki a véleményét, mindazonáltal anélkül, hogy fenntartásokat fogalmazott volna meg a beszámoló megbízhatóságával kapcsolatban, míg az elszámolások alapjául szolgáló ügyletek jogszerűségét és szabályszerűségét illetően véleményében fenntartásokat fogalmazott meg,

               E.

               mivel a fent említett, 2010. május 5-i határozatában a Parlament a 2008-as pénzügyi évre vonatkozó mentesítés megadásának elhalasztása mellett döntött;

      Általános szempontok

      Az akadémia ismétlődő súlyos hiányosságai

               1.

               elfogadhatatlannak tartja, hogy az akadémia ügynökségként való működésének kezdete (azaz 2006) óta küzd azzal, hogy megfeleljen a szabályozási ügynökségektől elvárt helyes igazgatás normáinak; hangsúlyozza, hogy 2006 óta több ellenőrzés is problémákra hívta fel a figyelmet az EU költségvetési rendelete, személyzeti szabályzata és a számviteli rendszer előírásainak az akadémia által történő betartásával kapcsolatban, valamint az akadémia költségvetési gazdálkodással, humánerőforrás-gazdálkodással, közbeszerzési eljárásokkal és a képzések költségeinek elszámolására vonatkozó szabályok betartásával kapcsolatos hiányosságai tekintetében; tudatában van annak, hogy az akadémiával kapcsolatos problémák kiküszöbölése várhatóan csak 2014-től lesz teljes, amikorra az intézmény többéves terve (amelyet az igazgatótanács 2010 májusában hagyott jóvá) várhatóan teljes mértékben megvalósul; ezért nem tudja elfogadni, hogy az akadémiának legalább kilenc évre van szüksége (2006–2014) ahhoz, hogy a helyes igazgatás terén elérje a szabályozási ügynökségektől elvárt megfelelő színvonalat;

      Az akadémia vezetése 2006 és 2009 között

               2.

               elfogadhatatlannak tartja az akadémia korábbi, a Parlament felé az intézmény 2008-as költségvetésének végrehajtásáért felelős igazgatójának felelőtlen munkáját és szakmai alkalmatlanságát; hangsúlyozza a cseh elnökség által 2009. május 18-án közzétett alábbi megállapításokat:

                           —

                           az akadémia nem megfelelő irányítása: a Bizottság segítséget ajánlott az akadémiának a Belső Ellenőrzési Osztály megállapításai tekintetében, az igazgató azonban nem fordult sem a Jogérvényesülés, Szabadság és Biztonság Főigazgatóságához (DG JLS), sem pedig a Költségvetési Főigazgatósághoz (DG BUDG),

                           —

                           a titkárságon belüli kommunikáció: az igazgató és a személyzet közötti kommunikáció és bizalom hiánya tartós vitákhoz vezetett,

                           —

                           az átláthatóság hiánya: ahelyett, hogy a problémákat azonosította volna, és az igazgatótanácstól vagy a Bizottságtól tanácsot kért volna, az igazgató nem osztotta meg a későbbiekben így véletlenszerűen felfedezett információkat,

                           —

                           az igazgató elszámoltathatósága az akadémia igazgatótanácsa felé: az igazgató nem tartotta tiszteletben az igazgatótanács határozatait;

               3.

               sajnálja, hogy az akadémia igazgatótanácsa nem reagált megfelelően a korábbi igazgató vezetői hibáira, hogy ne rombolja az ügynökségről kialakult képet;

               4.

               nem tudja elfogadni, hogy az igazgatótanács elsősorban azért nem hozott fegyelmi intézkedéseket, mert a korábbi igazgató élhetett volna a jogorvoslat lehetőségével;

               5.

               ezért ragaszkodik ahhoz, hogy a Rendőrakadémia igazgatótanácsa vállalja a felelősséget, és javasolja, hogy azon belül hajtsanak végre változtatásokat, hogy a jövőben ez a helyzet ne állhasson újra elő; kéri, hogy vegyék újra fontolóra a Bizottság álláspontját, azáltal, hogy a Rendőrakadémia és a többi uniós ügynökség igazgatótanácsán belül szavazati jogot és blokkoló kisebbségi jogot biztosítanak számára az ügynökség költségvetési, pénzügyi és adminisztratív irányítására vonatkozó döntések tekintetében;

      Szerkezeti hiányosságok

               6.

               továbbá kétségbe vonja, hogy az akadémia képes lenne teljes mértékben orvosolni az alábbi szerkezeti hiányosságait:

                           —

                           az akadémia kis mérete, amely megkérdőjelezi azon képességét, hogy hatékonyan alkalmazni tudja az EU összetett költségvetési rendeletét és személyzeti szabályzatát,

                           —

                           az akadémia titkárságának Bramshillben, Londontól mintegy 70 km-re való elhelyezkedése, ami hátrányokkal jár, többek között a munkaerő-felvétel és a tömegközlekedési összeköttetések hiánya tekintetében,

                           —

                           az akadémia abból eredő jelentős irányítási költségei, hogy a (2008-as pénzügyi év kezdetén) csupán 24 fős személyzetet alkalmazó intézmény 27 tagú igazgatótanáccsal rendelkezik;

               7.

               ezért az akadémia szerkezeti és tartós problémáinak konkrét megoldásaként javasolja azon lehetőség mérlegelését, hogy az akadémiát csatolják az Europolhoz; továbbá javasolja, hogy a Számvevőszék vizsgálja felül átfogóan a szabályozási ügynökségeket, és ennek keretében vizsgálja meg többek között a fenntartási, irányítási és működési költségek arányát, valamint értékelje a szerkezeti és egyéb problémák kezelésének módjait, kiegészítve ezzel a Bizottság saját, szabályozási ügynökségekről szóló értékelését;

      Az Európai Számvevőszék álláspontja

               8.

               megjegyzi, hogy a Számvevőszék nem tud eleget tenni a Parlament 2010. május 5-i, a 2008-as pénzügyi évre szóló költségvetés végrehajtására vonatkozó mentesítésről szóló határozatának szerves részét képező állásfoglalása (6) 23. bekezdésében foglalt azon kérésének, hogy levél formájában mielőbb közölje véleményét az akadémia cselekvési tervének értékeléséről; szem előtt tartja ugyanakkor a Számvevőszék azon kijelentését, mely szerint 2006 és 2008 közötti éves jelentéseiben már részletesen foglalkozott az akadémiánál feltárt problémákkal;

      Az akadémia 2010–2014-es cselekvési terve

               9.

               megállapítja, hogy az akadémia új igazgatója időben benyújtotta a Parlament fent említett, 2010. május 5-i állásfoglalása 22. bekezdésében kért cselekvési tervet; sajnálja azonban, hogy az akadémia által végrehajtandó konkrét intézkedések nincsenek pontosan vázolva a tervben; szintén sajnálatát fejezi ki amiatt, hogy az akadémia által javasolt mutatók elnagyoltak, és nem minden esetben nyújtanak egyértelműen segítséget a célkitűzések megvalósításának értékeléséhez;

               10.

               megállapítja, hogy a Parlament cselekvési terv elfogadására irányuló kérésére az akadémia igazgatója és igazgatótanácsa négy évre (2010–2014) becsülte azt az időszakot, amely alatt az akadémiának reálisan teljesítenie kell a Parlament fent említett, 2010. május 5-i állásfoglalásának mellékletében meghatározott célkitűzéseket; ezért nem tudja elfogadni, hogy az akadémiának további négy évre van szüksége ahhoz, hogy a helyes igazgatás terén elérje a szabályozási ügynökségektől elvárt megfelelő színvonalat;

               11.

               kéri, hogy az akadémia elnöke hathavonta tájékoztassa a mentesítésért felelős hatóságot a cselekvési terv végrehajtása terén elért előrehaladásról;

      Egyedi megjegyzések

      A pénzügyi eljárások és az új számviteli rendszer érvényesítése (a költségvetési keretrendelet 43. cikke)

               12.

               aggodalmát fejezi ki amiatt, hogy a 2008-ban a régi számviteli rendszerről az eredményszemléletű elszámolásra (ABAC) történő átállás során tapasztalt nehézségek és a megfelelő számviteli rendszer késedelmes bevezetése még mindig veszélyezteti az előző évből áthozott összegekre, a címzett bevételek felhasználására, valamint a 2007-es mérleg bizonyos számadataival való összefüggésekre vonatkozó pénzügyi információk minőségét; mély aggodalmának ad hangot amiatt, hogy a pénzügyi folyamatok két kulcsfontosságú szereplője – a számvitelért felelős tisztviselő, valamint a pénzügyekért és a költségvetésért felelős tisztviselő – lemondásából adódóan az akadémia intézkedései 2011-ig késedelmet szenvednek;

               13.

               hangsúlyozza, hogy a kötelezettségvállalásokból álló minta Számvevőszék általi ellenőrzése (lásd: a Számvevőszék jelentése az akadémia éves beszámolójáról, 15. bekezdés) kimutatta, hogy három esetben nem volt ellenőrzési nyomvonal a pénzügyi teljesítés nyomon követéséhez, és így nem lehetett azok 2008. december 31-i beszámolóban szereplő záró egyenlegét egyeztetni;

               14.

               hangsúlyozza, hogy a 2006-ra vonatkozó éves különjelentésében a Számvevőszék már jelezte, hogy az akadémia nem állította fel az ahhoz szükséges rendszereket és eljárásokat, hogy képes legyen a pénzügyi keretrendelet ügynökségekre vonatkozó követelményeinek megfelelő pénzügyi beszámoló kidolgozására;

      Költségvetési tervezés és nyomon követés

               15.

               aggodalmát fejezi ki az akadémiának a költségvetés végrehajtásához kapcsolódó tervezés és nyomon követés terén tapasztalt hiányosságai miatt; megjegyzi különösen azt, hogy 2008-ban az akadémia teljes költségvetésének 31 %-át át kellett vinni a következő évre; úgy gondolja, hogy az akadémia ezzel kapcsolatban javasolt intézkedései nem megfelelőek és homályosak;

               16.

               megjegyzi, hogy már a 2007-es pénzügyi évben is törölték az akadémia előző pénzügyi évről áthozott előirányzatainak több mint 20 %-át (0,5 millió EUR);

      Az akadémia tevékenységével kapcsolatos pénzgazdálkodás

               17.

               aggodalmának ad hangot az akadémia pénzgazdálkodása miatt; megjegyzi, hogy a 2008-as év vonatkozásában a Számvevőszék megállapította, hogy hiányzott:

                           —

                           a jogi kötelezettségvállalás három esetben, összesen 39 500 EUR értékben,

                           —

                           a jogi kötelezettségvállalást megelőzően a költségvetési kötelezettségvállalás kilenc esetben, összesen 244 200 EUR értékben,

                     és úgy gondolja, hogy az akadémia ezzel kapcsolatban javasolt intézkedései nem megfelelőek és homályosak;

      A közbeszerzésekkel kapcsolatos ellenőrzési környezet

               18.

               aggodalmának ad hangot amiatt, hogy az akadémia folyamatosan nem tartja be a költségvetési rendelet közbeszerzésre vonatkozó szabályait; különösen felhívja a figyelmet a közbeszerzési eljárás során egy olyan szolgáltatási szerződéssel kapcsolatban feltárt szabálytalanságokra, amelynek értéke a 2008-as működési kiadások mintegy 2 %-a;

               19.

               hangsúlyozza, hogy a 2006-ra és a 2007-re vonatkozó éves különjelentéseiben a Számvevőszék már kritikával illette az akadémiát amiatt, hogy nem rendelkezett bizonyos cikkek beszerzésének, valamint adott beszállítók alkalmazásának szükségességét igazoló dokumentumokkal;

      A kiadások ellenőrzési környezete

               20.

               hangsúlyozza, hogy a Számvevőszék 2008-ban nagyon sok olyan esetet tárt fel, amikor a tanfolyamok és szemináriumok szervezésére fordított kiadásokra – amelyek az akadémia működési kiadásainak jelentős hányadát (64 %) teszik ki – vonatkozó adminisztratív és pénzügyi szabályokat nem tartották be; megállapítja, hogy ezek a szabálytalanságok főleg a következőket érintik: hiányoztak az elszámolt költségeket alátámasztó bizonylatok, hiányzott a részvételi igazolás, nem kérték be a szakértők szállás- és utazási költségeinek megtérítéséhez szükséges eredeti számlákat és bizonylatokat; felszólítja az akadémiát, hogy fogadjon el az előzetes és az utólagos ellenőrzésekhez szükséges megfelelő kapacitás biztosítására irányuló intézkedéseket;

               21.

               aggódik amiatt, hogy a 2006-ra és a 2007-re vonatkozó éves különjelentéseiben a Számvevőszék már megjegyezte, hogy a költségvetési előirányzatokat nem a hatékony és eredményes pénzgazdálkodás elvével összhangban használták fel (az akadémia pénzügyi szabályzatának 25. cikke);

      Magánkiadások finanszírozására felhasznált előirányzatok

               22.

               sajnálatát fejezi ki amiatt, hogy még nem kezdődött el a magánkiadások finanszírozására felhasznált előirányzatokra vonatkozó külső ellenőrzés, amelyet az akadémia jelentett be, és egy külső vállalatnak kell elvégeznie; aggódik a késedelem miatt, amely bizonyára nem fogja megkönnyíteni a külső vállalat munkáját;

               23.

               megjegyzi, hogy a 2010. január 25-i meghallgatást követő válaszában az intézmény akkori igazgatója azt közölte a Költségvetési Ellenőrző Bizottság tagjaival, hogy sikerült behajtani bizonyos pénzösszegeket; megállapítja ugyanakkor, hogy 2007 vonatkozásában 2 320,77 angol fontnyi szállítási és taxiköltséget továbbra sem sikerült behajtani;

               24.

               megjegyzi, hogy a személyzet általi mobiltelefon- és gépkocsihasználattal kapcsolatos költségek nagyságrendje továbbra sem világos;

               25.

               hangsúlyozza, hogy a 2007-re vonatkozó éves jelentésében a Számvevőszék már jelezte, hogy az ellenőrök nem tudják felülvizsgálni a 2007-es év során végrehajtott összes kifizetést, mivel a szabálytalan módon magánhasználatra fordított összegeket és a magáncélú kiadások különböző típusait nem lehetett meghatározni;

      Humánerőforrás-gazdálkodás: helyettesítő személyzet igénybevétele érzékeny álláshelyekre

               26.

               aggodalmát fejezi ki amiatt, hogy mostanáig helyettesítő alkalmazottak töltöttek be pénzügyi munkaköröket; megállapítja, hogy az akadémia csak 2009-ben tett közzé álláshirdetést egy belső ellenőrzési standardokkal foglalkozó koordinátor felvétele céljából, és hogy az ezen álláshely betöltése céljából folytatandó elbeszélgetéseket akkor 2010 elejére tervezték; aggodalmának ad hangot amiatt, hogy a pénzügyi folyamatok két kulcsfontosságú szereplője – a számvitelért felelős tisztviselő, valamint a pénzügyekért és a költségvetésért felelős tisztviselő – a közelmúltban lemondott;

               27.

               a mentesítési határozatot kísérő egyéb, horizontális jellegű észrevételek tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2010. május 5-i állásfoglalására (7).

      (1)  HL C 304., 2009.12.15., 124. o.

      (2)  HL L 252., 2010.9.25., 232. o.

      (3)  HL L 248., 2002.9.16., 1. o.

      (4)  HL L 256., 2005.10.1., 63. o.

      (5)  HL L 357., 2002.12.31., 72. o.

      (6)  HL L 252., 2010.9.25., 233. o.

      (7)  HL L 252., 2010.9.25., 241. o.


title: 2012/80/EU: A Tanács határozata ( 2012. február 10. ) a Régiók Bizottsága négy cseh tagjának és négy cseh póttagjának kinevezéséről

text:
               14.2.2012

               HU

               Az Európai Unió Hivatalos Lapja

               L 40/9

         A TANÁCS HATÁROZATA
   (2012. február 10.)
   a Régiók Bizottsága négy cseh tagjának és négy cseh póttagjának kinevezéséről
   (2012/80/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a cseh kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU (2) határozatot.

               (2)

               Jiří BYTEL, Jan KUBATA, Helena LANGŠÁDLOVÁ és Juraj THOMA hivatali idejének lejártát követően a Régiók Bizottsága négy tagjának helye megüresedett. Ivana ČERVINKOVÁ, Tomáš CHALUPA, Sylva KOVÁČIKOVÁ és Tomáš ÚLEHLA hivatali idejének lejártát követően a Régiók Bizottsága négy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Ondřej BENEŠÍK, starosta obce Strání

                           —

                           Štěpánka FRAŇKOVÁ, primátorka statutárního města Pardubic

                           —

                           Dan JIRÁNEK, primátor statutárního města Kladna

                           —

                           Juraj THOMA, primátor statutárního města Českých Budějovic (a betöltött tisztség megváltozása);

                     és

               b)

               póttagként:

                           —

                           Pavel BRANDA, místostarosta obce Rádlo

                           —

                           Sylva KOVÁČIKOVÁ, zastupitelka města Bílovec (a betöltött tisztség megváltozása)

                           —

                           Jan MAREŠ, primátor statutárního města Chomutova

                           —

                           Robert ZEMAN, místostarosta města Prachatic.

         2. cikk
   Ez a határozat az elfogadásának napján lép hatályba.

      Kelt Brüsszelben, 2012. február 10-én.

            a Tanács részéről

            az elnök

         C. ANTORINI

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: Az Európai Parlament (EU) 2017/1735 határozata (2017. április 27.) az ECSEL közös vállalkozás 2015-ös pénzügyi évre szóló költségvetésének végrehajtására vonatkozó mentesítésről

text:
               29.9.2017

               HU

               Az Európai Unió Hivatalos Lapja

               L 252/346

         AZ EURÓPAI PARLAMENT (EU) 2017/1735 HATÁROZATA
   (2017. április 27.)
   az ECSEL közös vállalkozás 2015-ös pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az ECSEL közös vállalkozás 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az ECSEL közös vállalkozás 2015-ös pénzügyi évre vonatkozó éves beszámolójáról szóló jelentésére, a közös vállalkozás válaszával együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a 2015-ös pénzügyi évre szóló költségvetés végrehajtása tekintetében a közös vállalkozás számára adandó mentesítésről szóló, 2017. február 21-i tanácsi ajánlásra (05875/2017 – C8-0091/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 209. cikkére,

               —

               tekintettel az ECSEL közös vállalkozás létrehozásáról szóló, 2014. május 6-i 561/2014/EU tanácsi rendeletre (4) és különösen annak 12. cikkére,

               —

               tekintettel az Európai Parlament és a Tanács 966/2012/EU, Euratom rendelete 209. cikkében említett, a köz- és magánszféra közötti partnerségre létrehozott szervek számára kidolgozott pénzügyi szabályzat-mintáról szóló, 2013. szeptember 30-i 110/2014/EU felhatalmazáson alapuló bizottsági rendeletre (5),

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére (A8-0113/2017),

               1.

               mentesítést ad az ECSEL közös vállalkozás ügyvezető igazgatója számára a közös vállalkozás 2015-ös pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az ECSEL közös vállalkozás ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Antonio TAJANI

            a főtitkár

         Klaus WELLE

      (1)  HL C 473., 2016.12.16., 24. o.

      (2)  HL C 473., 2016.12.16., 25. o.

      (3)  HL L 298., 2012.10.26., 1. o.

      (4)  HL L 169., 2014.6.7., 152. o.

      (5)  HL L 38., 2014.2.7., 2. o.


title: Az Európai Parlament (EU) 2017/1738 határozata (2017. április 27.) a második üzemanyagcella- és hidrogéntechnológiai közös vállalkozás 2015-ös pénzügyi évre szóló költségvetésének végrehajtására vonatkozó mentesítésről

text:
               29.9.2017

               HU

               Az Európai Unió Hivatalos Lapja

               L 252/351

         AZ EURÓPAI PARLAMENT (EU) 2017/1738 HATÁROZATA
   (2017. április 27.)
   a második üzemanyagcella- és hidrogéntechnológiai közös vállalkozás 2015-ös pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel a második üzemanyagcella- és hidrogéntechnológiai közös vállalkozás 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Üzemanyagcella- és Hidrogéntechnológiai Közös Vállalkozás 2015-ös pénzügyi évre vonatkozó éves beszámolójáról szóló jelentésére, a közös vállalkozás válaszával együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a 2015-ös pénzügyi évre szóló költségvetés végrehajtása tekintetében a közös vállalkozás számára adandó mentesítésről szóló, 2017. február 21-i tanácsi ajánlásra (05875/2017 – C8-0090/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 209. cikkére,

               —

               tekintettel a második üzemanyagcella- és hidrogéntechnológiai közös vállalkozás létrehozásáról szóló, 2014. május 6-i 559/2014/EU tanácsi rendeletre (4) és különösen annak 12. cikkére,

               —

               tekintettel az Európai Parlament és a Tanács 966/2012/EU, Euratom rendelete 209. cikkében említett, a köz- és magánszféra közötti partnerségre létrehozott szervek számára kidolgozott pénzügyi szabályzat-mintáról szóló, 2013. szeptember 30-i 110/2014/EU felhatalmazáson alapuló bizottsági rendeletre (5),

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére (A8-0109/2017),

               1.

               mentesítést ad a második üzemanyagcella- és hidrogéntechnológiai közös vállalkozás ügyvezető igazgatója számára a közös vállalkozás 2015-ös pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a második üzemanyagcella- és hidrogéntechnológiai közös vállalkozás ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Antonio TAJANI

            a főtitkár

         Klaus WELLE

      (1)  HL C 473., 2016.12.16., 47. o.

      (2)  HL C 473., 2016.12.16., 49. o.

      (3)  HL L 298., 2012.10.26., 1. o.

      (4)  HL L 169., 2014.6.7., 108. o.

      (5)  HL L 38., 2014.2.7., 2. o.


title: A Tagállamok Kormányainak A Tanács Keretében Ülésező Képviselői Által Elfogadott Határozat (1996. június 25.) egy ideiglenes útiokmány létrehozásáról

text:
Fontos jogi nyilatkozat

|

41996D0409

Hivatalos Lap L 168 , 06/07/1996 o. 0004 - 0011

		A tagállamok kormányainak a Tanács keretében ülésező képviselői által elfogadott határozat(1996. június 25.)egy ideiglenes úti okmány létrehozásáról(96/409/KKBP)AZ EURÓPAI UNIÓ TAGÁLLAMAI KORMÁNYAINAK A TANÁCS KERETÉBEN ÜLÉSEZŐ KÉPVISELŐI,annak tudatában, hogy a tagállamok által az Unió polgárai részére kiállítandó ideiglenes úti okmányok egységes mintájának létrehozása összhangban van az Európai Közösséget létrehozó szerződés 8c. cikkével, és amelyeket olyan helyeken állítanak ki, ahol az említett polgárok származási tagállamai nem rendelkeznek állandó diplomáciai vagy konzuli képviselettel, illetve amelyeket más, az e határozat II. mellékletében megállapított szabályokban maghatározott körülmények között állítanak ki,figyelembe véve, hogy egy egységes ideiglenes úti okmány létrehozása valódi segítséget nyújt az Unió szorult helyzetbe került polgárai részére,bízva abban, hogy egy ilyen okmány létrehozása ezért egyértelműen bizonyítja az uniós polgárság gyakorlati előnyeit,A KÖVETKEZŐKÉPPEN HATÁROZTAK:1. cikkEgy ideiglenes úti okmány létrehozására kerül sor, amelynek egységes mintáját az e határozat szerves részét képező I. melléklet tartalmazza.Az ideiglenes úti okmány kiállítására vonatkozó szabályokat és az ahhoz kapcsolódó biztonsági intézkedéseket az e határozat szerves részét képező II. és III. melléklet tartalmazza. A szabályokat és intézkedéseket a tagállamok egyhangú megállapodása módosíthatja; az ilyen módosítások elfogadásuk után egy hónappal lépnek hatályba, kivéve ha egy tagállam miniszteri szintű felülvizsgálatot kér.2. cikkEz a határozat hatályba lép, amint valamennyi tagállam értesítette a Tanács Főtitkárságát a jogrendszerük által az e határozat alkalmazásához megkövetelt eljárások befejezéséről.3. cikkEzt a határozatot a Hivatalos Lapban ki kell hirdetni.Kelt Luxembourgban, 1996. június 25-én.a Tanács részérőlaz elnökM. Pinto--------------------------------------------------ANNEX IANNEXE IANEXO IBILAG IANLAGE IΠΑΡΑΡΤΗΜΑ IIARSCRÍBHINN IALLEGATO IBIJLAGE IANEXO ILIITE IBILAGE I+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------II. MELLÉKLETAZ IDEIGLENES ÚTI OKMÁNY KIÁLLÍTÁSÁNAK SZABÁLYAI1. Az ideiglenes úti okmány, amelynek egységes mintája az I. mellékletben található, a kérelmező származási tagállamába, állandó lakóhelye szerinti országába vagy kivételesen más célállomásra történő egyszeri utazásra kiállítható úti okmány. Az ideiglenes úti okmányt a tagállamok állampolgárai részére azon állam hatósága állíthatja ki, amelynek a személy állampolgára.2. Az ideiglenes úti okmányok kiállításához a következő feltételeknek kell teljesülniük:a) a kedvezményezett valamely tagállam állampolgára, akinek útlevele vagy úti okmánya elveszett, azt ellopták, megrongálódott vagy átmenetileg nem áll rendelkezésre, ésb) a kedvezményezett egy olyan ország területén tartózkodik, ahol származási tagállama nem rendelkezik úti okmány kiállítására felhatalmazott elérhető diplomáciai vagy konzuli képviselettel, vagy ahol az említett állam más módon képviselettel nem rendelkezik, ésc) a kedvezményezett származási tagállama hatóságainak engedélyét megszerezték.3. Az ideiglenes úti okmány kérelmezőjének egy formanyomtatványt kell kitöltenie, és azt a személyazonosság és az állampolgárság valamennyi rendelkezésre álló bizonyítékának a diplomáciai képviselet által hitelesített fénymásolatával együtt el kell küldenie származási tagállamának e célra kijelölt hatóságához. Ez nem minden esetben a legközelebbit jelenti, amennyiben a térségben található más hatóság megfelelőbb lenne. Az okmányt kiállító képviselet a kérelmezőtől az általa az ideiglenes útlevél kiadásakor általában felszámolt költségeket és díjakat számítja fel, és ezeket megtartja. A más helyi kiadások fedezésére elégséges pénzeszközökkel nem rendelkező kérelmező adott esetben a származási tagállam által a kérelem időpontjában kiadott utasításokkal összhangban megkapja a szükséges pénzeszközöket.4. Az ideiglenes úti okmány érvényességének a kiállítása alapjául szolgáló utazás befejezéséhez szükséges legrövidebb időtartamot éppen csak meghaladó időtartamra kell korlátozódnia. Ezen időtartam kiszámításánál a szükséges éjszakai pihenőket és az átszállásokhoz szükséges időt figyelembe kell venni.5. Az okmányt kiállító hivatal nyilvántartási célokra egy fénymásolatot megőriz, egyet pedig továbbít a kérelmező származási tagállamának hatósága részére.6. Valamennyi tagállam e szabályok alkalmazását kiterjesztheti a vele kapcsolatban álló más személyekre is, akik tartózkodását engedélyezni kívánja.--------------------------------------------------III. MELLÉKLETAZ IDEIGLENES ÚTI OKMÁNYRA VONATKOZÓ BIZTONSÁGI INTÉZKEDÉSEKAz ideiglenes úti okmányt a következő biztonsági intézkedések betartásával kell előállítani és kiállítani:1. Méretkinyitva: | 18 × 13 cm, |összehajtva: | 9 × 13 cm. |2. PapírAz ideiglenes úti okmányt optikai fehérítőktől mentes biztonsági papírra (körülbelül 90 g/m2) kell nyomtatni, az okmány előállítójának jogilag védett szabványos "CHAIN WIRES" vízjele használatával, ultraibolyafényben fluoreszkáló két láthatatlan szállal (kék és sárga, SSI/05), vegyi eltávolítás elleni reagensekkel.3. Számozási rendszerMindegyik tagállam az okmányokat egy központi számozási rendszer szerint számozza, amelyeket a kiállító tagállam azonosítójával kombinál az alábbiak szerint:Belgium | = B | –[OOOOO] |Dánia | = DK | –[OOOOO] |Németország | = D | –[OOOOO] |Görögország | = GR | –[OOOOO] |Spanyolország | = E | –[OOOOO] |Franciaország | = F | –[OOOOO] |Írország | = IRL | –[OOOOO] |Olaszország | = I | –[OOOOO] |Luxemburg | = L | –[OOOOO] |Hollandia | = NL | –[OOOOO] |Ausztria | = A | –[OOOOO] |Portugália | = P | –[OOOOO] |Finnország | = FIN | –[OOOOO] |Svédország | = S | –[OOOOO] |Egyesült Királyság | = UK | –[OOOOO] |A számot az okmány 1. és 4. oldalán magasnyomással, OCR-B karakterekkel UV-fényben zölden fluoreszkáló fekete színnel nyomtatják.4. A tulajdonos fényképének elhelyezéseA tulajdonos fényképét az egyszerű eltávolítás megelőzése érdekében biztonságosan kell az okmányon elhelyezni. A fényképet a nemzeti gyakorlatnak megfelelően kell fóliázni, azzal együtt, hogy a tagállamok megteszik a szükséges lépéseket az okmány megfelelő biztonsági szintjének biztosítására.5. A tulajdonos személyes adatainak bejegyzéseA tulajdonos személyes adatainak az ideiglenes úti okmány formanyomtatványba történő bejegyzését egységes módon kell végezni. Ezen adatokat kézzel vagy gépírással jegyzik be és fóliával lefedik.6. A kiállító hatóság pecsétjeAz ideiglenes úti okmány kiállításakor a kiállító hatóság pecsétjét részben az okmányon, részben a tulajdonos fényképén helyezik el.7. További biztonsági jellemzőkAz ideiglenes úti okmányt közvetett magasnyomású négyszínű guilloche védőháttérrel kell nyomni azokon az oldalakon, ahol adatokat jegyeznek be, az írisznyomás megfelelő figyelembevételével.A következő nyomdai technológiát kell használni:- INTAGLIO, előoldal, beleértve az 1. oldalon szereplő szöveget, látens kép és mikronyomás kék visszavert színű tintával,- OFFSET, előoldal és hátoldal, két színben és IRIS,- 1.: szöveg, kék visszavert színű,- 2.: szkennelésálló háttér, világoskék,- 3.: guilloche háttér kétszínű, zöld és ibolya IRIS-hatással, a második UV-fényben sárgán fluoreszkál.A felhasznált tintáknak másolásbiztosnak kell lenniük, amelyeken a színes másolásra irányuló kísérlet egyértelműen felismerhető színeltéréseket okoz. Ezenkívül legalább egy színárnyalatnak fluoreszcens anyagot kell tartalmaznia. A tinták vegyi eltávolítás elleni reagenseket is tartalmaznak.8. NyomtatóformákKülön ezen okmányhoz tervezett többszínű, kezelt, beépített mikrobetűkkel rendelkező guilloche háttér-nyomtatóformákat kell használni.9. A kitöltetlen ideiglenes úti okmányok formanyomtatványainak tárolásaA hamisítás veszélyének legkisebbre való csökkentése érdekében valamennyi tagállamnak biztosítania kell a kitöltetlen ideiglenes úti okmányok formanyomtatványainak lopás ellen védett tárolását.--------------------------------------------------


title: A Tanács 2012/662/KKBP határozata ( 2012. október 25. ) az Európai Biztonsági és Együttműködési Szervezet (EBESZ) régiójában a kézi- és könnyűfegyverek tiltott kereskedelmével és túlzott felhalmozódásával kapcsolatos kockázat csökkentését célzó tevékenységek támogatásáról

text:
               26.10.2012

               HU

               Az Európai Unió Hivatalos Lapja

               L 297/29

         A TANÁCS 2012/662/KKBP HATÁROZATA
   (2012. október 25.)
   az Európai Biztonsági és Együttműködési Szervezet (EBESZ) régiójában a kézi- és könnyűfegyverek tiltott kereskedelmével és túlzott felhalmozódásával kapcsolatos kockázat csökkentését célzó tevékenységek támogatásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 26. cikke (2) bekezdésére,
   mivel:

               (1)

               az Európai Tanács a 2005. december 15–16-i ülésén elfogadta a kézi- és könnyűfegyverek, valamint az azokhoz szükséges lőszerek tiltott felhalmozása és kereskedelme elleni küzdelmet célzó uniós stratégiát (uniós stratégia). A stratégia kiemelte, hogy a kézi- és könnyűfegyverek tiltott kereskedelméből és túlzott felhalmozódásából származó kockázatok minimálisra csökkentése érdekében különös figyelmet kell fordítani a Kelet- és Délkelet-Európában felhalmozott hatalmas kézi- és könnyűfegyver-készletekre, valamint azokra a módszerekre, amelyek révén e készleteket eljuttatják a konfliktuszónákba.

               (2)

               Az uniós stratégia egyik célja, hogy előmozdítsa a multilateralizmus hatékony alkalmazását a kézi- és könnyűfegyverek, valamint az azokhoz szükséges lőszerek értékesítése és destabilizáló hatású terjedése elleni mechanizmusok kifejlesztése érdekében, legyen szó akár nemzetközi, akár regionális vagy az Unión és tagállamain belüli mechanizmusokról. A kapcsolódó cselekvési tervben a stratégia külön említést tesz az Európai Biztonsági és Együttműködési Szervezetről (EBESZ), mint azon regionális szervezetek egyikéről, amelyekkel fejleszteni kell az együttműködést. Célirányos rendelkezéseket tartalmaz különösen a kézi- és könnyűfegyverek, valamint az azokhoz szükséges lőszerek tiltott kereskedelme elleni küzdelemre, továbbá az EBESZ részes államaiban felhalmozódott többletkészletek megsemmisítésére irányuló EBESZ-fellépésekhez nyújtandó támogatásra vonatkozóan is.

               (3)

               Az EBESZ részes államai (a továbbiakban: részes államok) 2000. november 24-én elfogadták az EBESZ kézi- és könnyűfegyverekről szóló dokumentumát, amelyben vállalták, hogy hatékony nemzeti szintű ellenőrzési rendszert alakítanak ki és alkalmaznak a kézi- és könnyűfegyverek átadására vonatkozóan, a kivitel és a kereskedelmi tevékenységek ellenőrzését is beleértve. A dokumentum hangsúlyozza azt is, hogy a kézi- és könnyűfegyverek túlzott felhalmozódása, illetve a kézi- és könnyűfegyverkészletek nem megfelelő kezelése és biztonsága destabilizáló hatásokkal járhat mind a nemzeti, mind a regionális és a nemzetközi biztonság szempontjából. A kézi- és könnyűfegyvertöbblet megszüntetése céljára ajánlott módszerként a megsemmisítést nevezi meg.

               (4)

               A részes államok 2010. május 26-án elfogadták az EBESZ cselekvési tervét a kézi- és könnyűfegyverekről, amely hivatkozik többek között arra is, hogy a részes államokban létre kell hozni vagy meg kell erősíteni a törvényes kereskedelmi tevékenységeket szabályozó jogi keretet, meg kell szilárdítani a kézi- és könnyűfegyverkészletek kezelésével és biztonságával kapcsolatban vállalt kötelezettségeket, illetve meg kell erősíteni a részes államok többletként felhalmozódott vagy tiltott kereskedelemből származó kézi- és könnyűfegyverkészletei megsemmisítésével kapcsolatos kötelezettségvállalásait, valamint javítani kell az ilyen készletek megsemmisítését szolgáló kapacitásaikat.

               (5)

               Az Európai Unió Tanácsa 2003. június 23-án elfogadta a fegyverkereskedelem ellenőrzéséről szóló 2003/468/KKBP közös álláspontot (1), amely arra kötelezi a tagállamokat, hogy a területükön zajló fegyverkereskedelmi tevékenységek ellenőrzése céljából tegyenek meg minden szükséges intézkedést – és ennek keretében alakítsanak ki egyértelmű jogi keretet a törvényes fegyverkereskedelmi tevékenységekre vonatkozóan –, valamint arra ösztönzi őket, hogy vizsgálják meg a területükön lakóhellyel vagy székhellyel rendelkező saját állampolgáraik által a területükön kívül folytatott fegyverkereskedelmi tevékenységek ellenőrzésének a lehetőségét is.

               (6)

               A Tanács 2008. december 8-án elfogadta a katonai technológia és felszerelések kivitelének ellenőrzésére vonatkozó közös szabályok meghatározásáról szóló 2008/944/KKBP közös álláspontot (2). A 2008/944/KKBP közös álláspont megállapítja azokat a közös kritériumokat, amelyeket a tagállamoknak a hagyományos fegyverek kivitelére és újrakivitelére, valamint a velük kapcsolatos kereskedelmi tevékenységekre vonatkozó kérelmek elbírálásakor figyelembe kell venniük. Előírja továbbá a tagállamok számára, hogy minden igyekezetükkel törekedjenek arra, hogy katonai technológiát vagy felszereléseket exportáló egyéb országokat is ösztönözzenek a közös álláspont kritériumainak alkalmazására,

         ELFOGADTA EZT A HATÁROZATOT:
   1. cikk
   (1)   A béke és a biztonság, valamint a multilateralizmus hatékony globális és regionális szintű érvényesülésének biztosítása céljából az Unió törekszik az alábbi célok elérésére:

               —

               az Unióval szomszédos térségek békéjének és biztonságának megerősítése az EBESZ-régióban a kézi- és könnyűfegyverek tiltott kereskedelméből és túlzott felhalmozódásából származó fenyegetések csökkentése révén,

               —

               a multilateralizmus hatékony regionális szintű érvényesülésének támogatása a kézi- és könnyűfegyverek és a kézi- és könnyűfegyverlőszerek túlzott felhalmozódásának és tiltott kereskedelmének megelőzését célzó EBESZ-fellépések ösztönzése által.

         (2)   Az (1) bekezdésben említett célok megvalósítása érdekében az Unió az alábbi projektekre vállalkozik:

               —

               képzési célú munkaértekezlet szervezése regionális szinten az érintett részes államok kézi- és könnyűfegyver-kereskedelmének ellenőrzéséért felelős tisztviselői számára,

               —

               biztonsági fejlesztések végrehajtása a fehéroroszországi és kirgizisztáni kézi- és könnyűfegyver-raktártelephelyeken,

               —

               a kézi- és könnyűfegyvertöbblet megsemmisítése Belaruszban és Kirgizisztánban e készletek tiltott kereskedelem céljára való eltérítésének a megelőzése érdekében,

               —

               a kézi- és könnyűfegyver-készletkezelő alkalmazás telepítése több részes államban is annak érdekében, hogy javuljon a kézi- és könnyűfegyverek és a hagyományos lőszerek raktározása, nyilvántartása és nyomon követése.

         E projektek részletes leírása a mellékletben található.
   2. cikk
   (1)   E határozat végrehajtásáért az Unió külügyi és biztonságpolitikai főképviselője (főképviselő) felelős.
   (2)   Az 1. cikk (2) bekezdésében említett projektek technikai végrehajtását az alábbi két végrehajtó szerv végzi:

               a)

               Az EBESZ Titkársága hajtja végre az alábbiakat:

                           —

                           regionális szintű képzési célú munkaértekezlet szervezése az érintett részes államok tisztviselői számára kézi- és könnyűfegyver-kereskedelem ellenőrzéséről,

                           —

                           a kirgizisztáni hagyományos fegyver- és lőszerraktárak biztonsági korszerűsítése,

                           —

                           a kézi- és könnyűfegyvertöbblet megsemmisítése Belaruszban és Kirgizisztánban e készletek tiltott kereskedelem céljára való eltérítésének a megelőzése érdekében, valamint

                           —

                           kézi- és könnyűfegyver-készletkezelő szoftver telepítése annak érdekében, hogy javuljon a fegyverek raktározása, nyilvántartása és nyomon követése.

               b)

               Az ENSZ Fejlesztési Programjának (UNDP) fehéroroszországi hivatala hajtja végre a fehéroroszországi hagyományos fegyver- és lőszerraktárak biztonsági korszerűsítését.

         (3)   Az EBESZ Titkársága és az UNDP fehéroroszországi hivatala e feladatait a főképviselő irányítása alatt végzi. A főképviselő e célból megköti a szükséges megállapodásokat az EBESZ Titkárságával és az UNDP fehéroroszországi hivatalával.
   3. cikk
   (1)   Az 1. cikk (2) bekezdésében említett projektek végrehajtását szolgáló pénzügyi referenciaösszeg 1 680 000 EUR.
   (2)   Az (1) bekezdésben meghatározott összeggel finanszírozott kiadásokat az Unió általános költségvetésére vonatkozó eljárások és szabályok szerint kell kezelni.
   (3)   A Bizottság felügyeli az (1) bekezdésben említett kiadások megfelelő kezelését. E célból finanszírozási megállapodásokat köt az EBESZ Titkárságával és az UNDP fehéroroszországi hivatalával. A megállapodásokban elő kell írni, hogy az EBESZ Titkársága és az UNDP fehéroroszországi hivatala – a hozzájárulás nagyságának megfelelően – köteles biztosítani az uniós hozzájárulás láthatóságát.
   (4)   A Bizottság e tanácsi határozat hatálybalépését követően a (3) bekezdésben említett finanszírozási megállapodások mihamarabbi megkötésére törekszik. Tájékoztatja a Tanácsot az ezen eljárás során esetlegesen felmerülő nehézségekről, valamint a finanszírozási megállapodások megkötésének időpontjáról.
   4. cikk
   A főképviselő az EBESZ Titkársága és az UNDP fehéroroszországi hivatala által készített rendszeres beszámolók alapján jelentést tesz a Tanácsnak e határozat végrehajtásáról. Ezek a jelentések képezik majd a Tanács általi értékelés alapját.
   A Bizottság információt nyújt az 1. cikk (2) bekezdésében említett projektek végrehajtásának pénzügyi vonatkozásairól.
   5. cikk
   (1)   Ez a határozat az elfogadásának napján lép hatályba.
   (2)   Ez a határozat 36 hónappal a 3. cikk (3) bekezdésében említett finanszírozási megállapodás megkötésének időpontját követően hatályát veszti, illetve hat hónappal a hatálybalépésének időpontját követően abban az esetben, ha ezen időpontig nem kerül sor a szóban forgó finanszírozási megállapodás megkötésére.

      Kelt Luxembourgban, 2012. október 25-én.

            a Tanács részéről

            az elnök

         E. MAVROU

      (1)  HL L 156., 2003.6.25., 79. o.

      (2)  HL L 335., 2008.12.13., 99. o.

      MELLÉKLET
      1.   Célok

      E határozat átfogó célja az Unióval szomszédos térségek békéjének és biztonságának az elősegítése az EBESZ-régióban a kézi- és könnyűfegyverek tiltott kereskedelméből és túlzott felhalmozódásából származó fenyegetések csökkentése révén. A határozat egyúttal a multilateralizmus hatékony regionális szintű érvényesülésének a támogatását is célozza, a kézi- és könnyűfegyverek és a kézi- és könnyűfegyverlőszerek túlzott felhalmozódásának és tiltott kereskedelmének megelőzését célzó EBESZ-fellépések támogatása által. E tevékenységek közé tartozik az EBESZ-régióban meglévő kézi- és könnyűfegyvertöbbletek megsemmisítése, a fegyverkészletek biztonságának és kezelésének a javítása, a megfelelő eszközök kialakítása a fegyverek nyilvántartására, valamint a hagyományos fegyverek átadása – és különösen kereskedelme – feletti ellenőrzés javítása.
      2.   A projekt leírása

      2.1.   Regionális szintű képzési célú munkaértekezlet szervezése az érintett részes államok tisztviselői számára a kézi- és könnyűfegyverek kereskedelmének ellenőrzéséről

      2.1.1.   A projekt célja

                  —

                  A kézi- és könnyűfegyver-kereskedelem ellenőrzése területén tett, meglévő nemzetközi és regionális kötelezettségvállalásokkal kapcsolatos figyelemfelkeltés és végrehajtásuk javítása a részes államok körében.

                  —

                  Más országok/régiók bevált gyakorlatának és tapasztalatának elemzése és annak vizsgálata, hogy azok miképpen igazíthatók hozzá a résztvevők igényeihez.

            2.1.2.   A projekt bemutatása

                  —

                  Háromnapos regionális munkaértekezlet szervezése az EBESZ Titkársága által legfeljebb 15 részes állam illetékes állami tisztviselői számára.

            A rendezvényen az érintett nemzetközi és regionális szervezetek képviselői, valamint egyéb szakértők vesznek részt – köztük az Unió szakértői is. Összesen legfeljebb 70 fő részvétele a cél. A rendezvény részletes koncepcióját és időbeosztását az EBESZ Titkársága dolgozza ki a főképviselővel és az érintett tanácsi szervekkel együttműködve.
      2.1.3.   A projekttől várt eredmények

                  —

                  A kézi- és könnyűfegyver-kereskedelem ellenőrzésének javulása a munkaértekezletre meghívott részes államokban.

                  —

                  A tiltott kézi- és könnyűfegyver-kereskedelmi tevékenységekből és tiltott kézi- és könnyűfegyver-kereskedelemből származó kockázatok csökkenése, és ennek következtében a kézi- és könnyűfegyverek tiltott kereskedelme által hátrányosan érintett lakosság, csoportok és személyek biztonságának a javulása.

            2.1.4.   A szeminárium helyszíne

      Az EBESZ Titkársága javaslatot fog tenni a regionális szeminárium lehetséges helyszíneire vonatkozóan, amelyet a főképviselő a Tanács illetékes szerveivel folytatott konzultációt követően hagy jóvá.
      2.1.5.   A projekt kedvezményezettjei

                  —

                  A részes államok kézi- és könnyűfegyver-átadások ellenőrzéséért felelős állami tisztviselői és nemzeti hatóságai.

                  —

                  A kézi- és könnyűfegyverek tiltott kereskedelme által hátrányosan érintett lakosság, csoportok és személyek.

            2.2.   A fehéroroszországi és kirgizisztáni hagyományos fegyver- és lőszerraktárak biztonsági korszerűsítése

      2.2.1.   A projekt célja

                  —

                  Legfeljebb két fehéroroszországi és legfeljebb három kirgizisztáni kézi- és könnyűfegyver-raktártelephely biztonságának és készletkezelésének a javítása.

                  —

                  Közép-Ázsiában és Kelet-Európában a biztonság javulásához, valamint a kézi- és könnyűfegyverek tiltott kereskedelmével kapcsolatos kockázatok csökkenéséhez való hozzájárulás.

            2.2.2.   A projekt bemutatása

                  —

                  A biztonsági rendszerek korszerűsítése legfeljebb két fehéroroszországi kézi- és könnyűfegyver-raktártelephelyen, összhangban az EBESZ kézi- és könnyűfegyverekre vonatkozó bevált gyakorlatával; amely egyebek között magában foglalja a szükséges elektromos berendezéseknek, az elsődleges tűzoltó berendezéseknek, a telephely védőkerítésének és világításának, a behatolásészlelő és riasztórendszereknek, valamint a távközlési berendezéseknek a beszerelését és/vagy felújítását a biztonság fokozása érdekében.

                  —

                  Legfeljebb három kirgizisztáni kézi- és könnyűfegyver-raktártelephely korszerűsítése és/vagy létrehozása, összhangban az EBESZ kézi- és könnyűfegyverekre vonatkozó bevált gyakorlatával; amely egyebek között magában foglalja a telephely védőkerítésének és világításának, a biztonságos tárolóépület-ajtóknak és -ablakoknak, a behatolásészlelő riasztórendszereknek, valamint a zárt láncú televíziós kameráknak és távközlési berendezéseknek a beszerelését és/vagy felújítását.

            Az EBESZ Titkársága és az UNDP fehéroroszországi hivatala az illetékes fehérorosz és kirgiz hatóságokkal együttműködésben megvizsgálja, hogy mely raktártelephelyeken van szükség biztonsági korszerűsítésre, és – a főképviselővel, valamint az illetékes tanácsi szervekkel való konzultációt követően – megállapítja, hogy pontosan mely telephelyek korszerűsítésére fog sor kerülni e határozat szerinti támogatás segítségével. Valamennyi tevékenységet az EBESZ Titkársága hajtja végre, a fehéroroszországi kézi- és könnyűfegyver -raktártelephelyek fejlesztésével kapcsolatos tevékenységek kivételével. Belaruszban a tevékenységeket az UNDP fehéroroszországi hivatala hajtja végre, mivel az EBESZ Belaruszban nem rendelkezik megfelelő képviselettel és jogi státusszal, továbbá mert a projekt e részének az UNDP fehéroroszországi hivatala által történő végrehajtása költséghatékonyabb megoldás, mint az EBESZ általi bécsi központú projektirányítás. A raktártelephelyek kiválasztása és a végrehajtandó védelmi és biztonsági intézkedések, az éves munkatervek, az elvégzett munkák minőségének ellenőrzése, valamint a Belarusz kormánya által nyújtott nemzeti hozzájárulás tekintetében az átfogó projektkoordináció és a végrehajtás felügyelete terén az EBESZ továbbra is betölti a szerepét. Belarusz és Kirgizisztán kormánya pénzügyi és/vagy szükség szerint természetbeni hozzájárulás révén támogatni fogja a projektet.
      2.2.3.   A projekttől várt eredmények

                  —

                  A fizikai biztonság és a készletkezelés javulása a legfeljebb két fehérororszországi és legfeljebb három kirgizisztáni kézi- és könnyűfegyver-ratkártelephelyen.

                  —

                  Kézi- és könnyűfegyverek és a hagyományos fegyverek tiltott kereskedelmével kapcsolatos kockázat csökkenése, valamint a biztonsági helyzet javulása Kelet-Európában és Közép-Ázsiában.

            2.2.4.   A projekt kedvezményezettjei

                  —

                  Belarusz és Kirgizisztán védelmi minisztériuma.

                  —

                  A kézi- és könnyűfegyverek tiltott kereskedelme által hátrányosan érintett lakosság, csoportok és személyek.

            2.3.   A kézi- és könnyűfegyvertöbblet megsemmisítése Belaruszban és Kirgizisztánban e készletek tiltott kereskedelem céljára való eltérítésének a megelőzése érdekében

      2.3.1.   A projekt célja

                  —

                  A kézi- és könnyűfegyverek tiltott kereskedelmével kapcsolatos kockázat csökkentése az érintett fehérorosz és kirgiz nemzeti hatóságok birtokában lévő fegyverkészletek többletének megsemmisítése révén.

            2.3.2.   A projekt bemutatása

                  —

                  Legfeljebb 12 000 darab többlet kézi- és könnyűfegyver megsemmisítése Belaruszban.

                  —

                  Legfeljebb 2 000 darab többlet kézi- és könnyűfegyver, továbbá legfeljebb 51 darab hordozható légvédelmi rendszer (MANPAD) megsemmisítése Kirgizisztánban.

            Belarusz és Kirgizisztán kormánya a létesítmények és a berendezések rendelkezésre bocsátása és szükség szerint természetbeni hozzájárulás révén támogatni fogja a projektet. Valamennyi tevékenységet az EBESZ Titkársága hajtja végre, a fehéroroszországi kézi- és könnyűfegyver-raktártelephelyek fejlesztésével kapcsolatos tevékenységek kivételével.
      Belaruszban a kézi- és könnyűfegyver-raktártelephelyek fejlesztésével kapcsolatos tevékenységeket az UNDP fehéroroszországi hivatala hajtja végre, mivel az EBESZ Belaruszban nem rendelkezik megfelelő képviselettel és jogi státusszal, továbbá mert a projekt e részének az UNDP fehéroroszországi hivatala által történő végrehajtása költséghatékonyabb megoldás, mint az EBESZ általi bécsi központú projektirányítás. A raktártelephelyek kiválasztása és a végrehajtandó védelmi és biztonsági intézkedések, az éves munkatervek, az elvégzett munkák minőségének ellenőrzése, valamint a Belarusz kormánya által nyújtott nemzeti hozzájárulás tekintetében az átfogó projekt-koordináció és a végrehajtás felügyelete terén az EBESZ továbbra is betölti a szerepét.
      2.3.3.   A projekttől várt eredmények

                  —

                  A kézi- és könnyűfegyverek és a hordozható légvédelmi rendszer többlete egy részének megsemmisítése Belaruszban és Kirgizisztánban.

                  —

                  A kézi- és könnyűfegyverek tiltott kereskedelmével kapcsolatos kockázatok csökkenése, valamint a biztonsági helyzet javulása Kelet-Európában és Közép-Ázsiában.

            2.3.4.   A projekt kedvezményezettjei

                  —

                  Belarusz és Kirgizisztán védelmi minisztériuma.

                  —

                  A kézi- és könnyűfegyverek tiltott kereskedelme által hátrányosan érintett lakosság, csoportok és személyek.

            2.4.   A kézi- és könnyűfegyverekre vonatkozó készletkezelő szoftver telepítése a fegyverek raktározásának, nyilvántartásának és nyomon követésének a javítása céljából

      2.4.1.   A projekt célja

                  —

                  A kézi- és könnyűfegyverek és a hagyományos lőszerek készletkezelésének és nyilvántartásának javítása legfeljebb nyolc részes államban, csökkentve ezáltal a kézi- és könnyűfegyverek és a hagyományos lőszerek tiltott kereskedelméből származó kockázatot.

            2.4.2.   A projekt bemutatása

                  —

                  A kézi- és könnyűfegyver-készletkezelő alkalmazás bemutatása az érdekelt részes államokat képviselő legfeljebb húsz személynek.

                  —

                  Szakértői ülések szervezése legfeljebb nyolc részes államban, amelyek célja a kézi- és könnyűfegyver-készletkezelő alkalmazás nemzeti követelményekkel való összeegyeztethetőségének értékelése, továbbá a nemzeti eljárások és jogi szabályozás nyomon követése.

                  —

                  A kézi- és könnyűfegyver-készletkezelő alkalmazás műszaki kiigazítása az UNDP fehéroroszországi hivatala és Belarusz védelmi minisztériumával együttműködésben legfeljebb nyolc részes államban, a nemzeti műszaki követelményeknek való megfelelés biztosítása céljából.

                  —

                  A kézi- és könnyűfegyver-készletkezelő alkalmazás lefordítása (összesen) legfeljebb három hivatalos nyelvre, a készletkezelő alkalmazást bevezető részes államok előírásaival összhangban.

                  —

                  Szükség esetén korlátozott mennyiségben hardver biztosítása legfeljebb nyolc részes állam számára.

                  —

                  Az elektronikus nyilvántartó rendszer telepítése legfeljebb nyolc részes államban.

                  —

                  Képzési program kidolgozása legfeljebb nyolc részes állam számára (ez két modult jelent: egy a kiválasztott részes államok fővárosaiban, a katonai parancsnokságok személyzete számára, egy pedig a raktártelephelyek személyzete számára).

                  —

                  A fent leírt program szerinti képzés megtartása legfeljebb nyolc részes államban.

            2.4.3.   A projekttől várt eredmények

                  —

                  A kézi- és könnyűfegyverek és a hagyományos lőszerek készletkezelésének és nyilvántartásának minőségi javulása és szabványosítása legfeljebb nyolc részes államban.

                  —

                  Az EBESZ-régióban a kézi- és könnyűfegyverek és a hagyományos lőszerek tiltott kereskedelmével kapcsolatos kockázat csökkenése.

            2.4.4.   A projekt kedvezményezettjei

                  —

                  Legfeljebb nyolc részes állam védelmi minisztériumai.

                  —

                  A kézi- és könnyűfegyverek tiltott kereskedelme által hátrányosan érintett lakosság, csoportok és személyek.

            A projektben kedvezményezett részes államokat az EBESZ Titkársága jelöli ki a főképviselővel és a Tanács illetékes szerveivel való konzultációt követően.
      3.   Időtartam

      A projektek becsült teljes időtartama 36 hónap.
      4.   Technikai végrehajtó szerv

      E határozat technikai végrehajtására az EBESZ Titkársága és az UNDP fehéroroszországi hivatala kap megbízást, amelyek e feladatukat a főképviselő irányítása alatt hajtják végre.
      5.   Jelentéstétel

      Az EBESZ Titkársága és az UNDP fehéroroszországi hivatala rendszeresen, valamint a fent leírt egyes tevékenységek befejezését követően jelentést készít. A jelentéseket legkésőbb hat héttel az adott tevékenység befejezését követően be kell nyújtani a főképviselő részére.
      6.   A projekt becsült teljes költsége és az uniós pénzügyi hozzájárulás

      A projektek teljes költsége 1 680 000 EUR.


title: 2012/433/EU: Az Európai Központi Bank határozata ( 2012. július 18. ) a Görög Köztársaság adósságcsere-ajánlatával összefüggésben a Görög Köztársaság által kibocsátott vagy teljes mértékben garantált forgalomképes adósságinstrumentumok elfogadhatóságáról szóló EKB/2012/3 határozat hatályon kívül helyezéséről (EKB/2012/14)

text:
               26.7.2012

               HU

               Az Európai Unió Hivatalos Lapja

               L 199/26

         AZ EURÓPAI KÖZPONTI BANK HATÁROZATA
   (2012. július 18.)
   a Görög Köztársaság adósságcsere-ajánlatával összefüggésben a Görög Köztársaság által kibocsátott vagy teljes mértékben garantált forgalomképes adósságinstrumentumok elfogadhatóságáról szóló EKB/2012/3 határozat hatályon kívül helyezéséről
   (EKB/2012/14)
   (2012/433/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 127. cikke (2) bekezdésének első francia bekezdésére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 3.1. cikke első francia bekezdésére, 12.1. cikkére, 18. cikkére és 34.1. cikke második francia bekezdésére,
   tekintettel az eurorendszer monetáris politikai eszközeiről és eljárásairól szóló, 2011. szeptember 20-i EKB/2011/14 iránymutatásra (1) és különösen annak I. melléklete 1.6., 6.3.1. és 6.3.2. szakaszára,
   mivel:

               (1)

               A Központi Bankok Európai Rendszere és az Európai Központi Bank Alapokmányának 18.1. cikkében foglaltak alapján az Európai Központi Bank („EKB”) és az eurót bevezetett tagállamok nemzeti központi bankjai hitelműveleteket végezhetnek hitelintézetekkel és más piaci szereplőkkel, megfelelő fedezet mellett történő hitelnyújtás révén. Az eurorendszer monetáris politikai műveleteihez elfogadható fedezetre vonatkozó követelmények az EKB/2011/14 iránymutatás I. mellékletében kerültek meghatározásra.

               (2)

               Az EKB/2011/14 iránymutatás I. mellékletének 1.6. szakaszában foglaltak alapján a Kormányzótanács az eurorendszer monetáris politikai műveletei végrehajtásának eszközeit, feltételeit, követelményeit és eljárásait bármikor megváltoztathatja. Az EKB/2011/14 iránymutatás 6.3.1. szakaszában foglaltak alapján az eurorendszer fenntartja magának a jogot, hogy az általa relevánsnak tartott bármely információ alapján meghatározza, hogy egy kibocsátás, kibocsátó, adós vagy garanciavállaló megfelel-e a magas hitelminőségi követelményeknek.

               (3)

               A görög kormány által kibocsátott vagy garantált forgalomképes adósságinstrumentumok birtokosai számára a Görög Köztársaság által meghirdetett adósságcsere-ajánlat összefüggésében 2012. február 24-én a nemzeti központi bankok javára egy visszavásárlási rendszer formájában fedezetminőség-javításra került sor, a Görög Köztársaság által kibocsátott vagy garantált forgalomképes adósságinstrumentumok minőségének alátámasztására.

               (4)

               Rendkívüli intézkedésként a Görög Köztársaság adósságcsere-ajánlatával összefüggésben a Görög Köztársaság által kibocsátott vagy teljes mértékben garantált forgalomképes adósságinstrumentumok elfogadhatóságáról szóló, 2012. március 5-i EKB/2012/3 határozat (2) ideiglenesen felfüggesztette az eurorendszer hitelminőségi küszöbökkel kapcsolatos minimumkövetelményeinek a Görög Köztársaság által kibocsátott vagy teljes mértékben garantált adósságinstrumentumokra való alkalmazását, ezeket az adósságinstrumentumokat a fedezetminőség-javítás idejére elfogadhatóvá nyilvánítva.

               (5)

               A fedezetminőség-javítás megszüntetésével – tekintve, hogy jelenleg nem biztosított a Görög Köztársaság által kibocsátott vagy teljes mnértékben garantált adósságinstrumentumok fedezetként való megfelelősége – a Korményzótanács úgy határozott, hogy ezekre az instrumentumokra vonatkozniuk kell az eurorendszer EKB/2011/14 iránymutatás I. mellékletének 6.3.2. szakaszában meghatározott hitelminőségi küszöböknek.

               (6)

               Az EKB/2012/3 határozatot ezért hatályon kívül kell helyezni,

         ELFOGADTA EZT A HATÁROZATOT:
   1. cikk
   Az EKB/2012/3 határozat hatályon kívül helyezése
   Az EKB/2012/3 határozat hatályát veszti.
   2. cikk
   Hatálybalépés
   Ez a határozat 2012. július 25-én lép hatályba.

      Kelt Frankfurt am Mainban, 2012. július 18-án.

            az EKB elnöke

         Mario DRAGHI

      (1)  HL L 331., 2011.12.14., 1. o.

      (2)  HL L 77., 2012.3.16., 19. o.


title: Az Európai Parlament határozata (2009. április 23.) az Európai Repülésbiztonsági Ügynökség 2007-es pénzügyi évre szóló költségvetésének végrehajtására vonatkozó mentesítésről

text:
               26.9.2009

               HU

               Az Európai Unió Hivatalos Lapja

               L 255/122

         AZ EURÓPAI PARLAMENT HATÁROZATA
   (2009. április 23.)
   az Európai Repülésbiztonsági Ügynökség 2007-es pénzügyi évre szóló költségvetésének végrehajtására vonatkozó mentesítésről
   (2009/647/EK)
   AZ EURÓPAI PARLAMENT,

               —

               tekintettel az Európai Repülésbiztonsági Ügynökségnek a 2007-es pénzügyi évre vonatkozó végleges éves beszámolójára (1),

               —

               tekintettel a Számvevőszéknek az Európai Repülésbiztonsági Ügynökség 2007-es pénzügyi évre vonatkozó végleges éves beszámolójáról szóló jelentésére, az Ügynökség válaszaival együtt (2),

               —

               tekintettel a Tanács 2009. február 10-i ajánlására (5588/2009 – C6-0060/2009),

               —

               tekintettel az EK-Szerződésre és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel a polgári repülés területén a közös szabályokról és az Európai Repülésbiztonsági Ügynökség létrehozásáról szóló, 2008. február 20-i 216/2008/EK európai parlamenti és tanácsi rendeletre (4) és különösen annak 60. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A6-0163/2009),

               1.

               mentesítést ad az Európai Repülésbiztonsági Ügynökség ügyvezető igazgatója számára az Ügynökség 2007-es pénzügyi évre szóló költségvetésének végrehajtására vonatkozóan;

               2.

               észrevételeit az alábbi állásfoglalásban foglalja össze;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Repülésbiztonsági Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon közzétételükről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Klaus WELLE

      (1)  HL C 278., 2008.10.31., 16. o.

      (2)  HL C 311., 2008.12.5., 20. o.

      (3)  HL L 248., 2002.9.16., 1. o.

      (4)  HL L 79., 2008.3.19., 1. o.

      (5)  HL L 357., 2002.12.31., 72. o.

   AZ EURÓPAI PARLAMENT ÁLLÁSFOGLALÁSA
   (2009. április 23.)
   az Európai Repülésbiztonsági Ügynökség 2007-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel az Európai Repülésbiztonsági Ügynökségnek a 2007-es pénzügyi évre vonatkozó végleges éves beszámolójára (1),

               —

               tekintettel a Számvevőszéknek az Európai Repülésbiztonsági Ügynökség 2007-es pénzügyi évre vonatkozó végleges éves beszámolójáról szóló jelentésére, az Ügynökség válaszaival együtt (2),

               —

               tekintettel a Tanács 2009. február 10-i ajánlására (5588/2009 – C6-0060/2009),

               —

               tekintettel az EK-Szerződésre és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel a polgári repülés területén a közös szabályokról és az Európai Repülésbiztonsági Ügynökség létrehozásáról szóló, 2008. február 20-i 216/2002/EK európai parlamenti és tanácsi rendeletre (4) és különösen annak 60. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A6-0163/2009),

               A.

               mivel a Számvevőszék kijelentette, hogy kellő mértékben megbizonyosodott a 2007-es pénzügyi évre vonatkozó éves beszámoló megbízhatóságáról, valamint arról, hogy az annak alapjául szolgáló ügyletek jogszerűek és szabályszerűek,

               B.

               mivel 2008. április 22-én a Parlament megadta a mentesítést az Európai Repülésbiztonsági Ügynökség ügyvezető igazgatójának az Ügynökség 2006-os pénzügyi évre szóló költségvetésének végrehajtására vonatkozóan (6), és a mentesítési határozatot kísérő állásfoglalásában a Parlament többek között

                           —

                           tudomásul vette, hogy a Számvevőszék ragaszkodik ahhoz, hogy az Ügynökség a Bizottsággal együttműködve vizsgálja felül jelenlegi díjrendszerét annak biztosítására, hogy a tanúsítási eljárásainak költségei indokoltak legyenek és a díjakból fedezhetők,

                           —

                           felhívta az Ügynökséget és a Bizottságot, hogy vizsgálják felül az Ügynökség díjszabási struktúráját a tanúsítási eljárások költségeinek és bevételeinek egyensúlyba hozatala érdekében,

                           —

                           tudomásul vette az Ügynökség válaszát, miszerint a 2007. június 1-jén hatályba lépett, a díjakra és költségekre vonatkozó szabályzatnak (7) elegendő bevételt kell eredményeznie a tanúsítási eljárások költségeinek fedezéséhez,

                           —

                           felhívta az Ügynökséget, hogy vezessen be hatékony követeléskezelési rendszert, lehetőség szerint kamatok felszámításával a késedelmes kifizetések vonatkozásában;

               1.

               megállapítja, hogy az Ügynökség a 2007-es költségvetésből 72 045 000 EUR kötelezettségvállalási és kifizetési előirányzatban részesült;

               2.

               tudomásul veszi a Számvevőszék észrevételét, amely szerint a 2007-es létszámtervben 467 ideiglenes álláshely szerepelt, de mivel a személyzeti kiadásokra szánt előirányzatok nem fedezték ezen álláshelyek tényleges személyzeti költségeit, az Ügynökség megállapodott a Bizottsággal az álláshelyek számának legfeljebb 342-re csökkentéséről, amiből az év végéig 333-at be is töltöttek;

               3.

               tudomásul veszi az ügynökség válaszát, amely szerint a munkaerő csökkentésének oka az volt, hogy a tanúsítási és szolgáltatási díjakról szóló rendelet végrehajtásának első két évében az Ügynökség bevételei nem fedezték az előre jelzett összes kiadást; tudomásul veszi, hogy az Ügynökség a Bizottsággal egyetértésben kidolgozott, a 2008–2010-es időszakra szóló személyzetpolitikai tervre hivatkozik, amely tükrözi az álláshelyek számának említett csökkentését;

               4.

               megállapítja, hogy a költségek és bevételek közötti, az előző mentesítési állásfoglalásban hangsúlyozott egyensúlyhiány tette szükségessé a személyzeti létszám 467 főről 342 főre történő, 25 %-os csökkentését;

               5.

               elvárja az Ügynökségtől, hogy a 2008-as pénzügyi évre vonatkozó éves beszámolójában adjon tájékoztatást arról, hogy a tanúsítási és szolgáltatási díjakról szóló új rendelet végrehajtása révén milyen mértékben sikerült egyensúlyt elérni a tanúsítási tevékenységekkel kapcsolatos költségek és bevételek között;

               6.

               tudomásul veszi a Számvevőszék bírálatát, amely szerint az Ügynökség személyzeti politikájára vonatkozó 2007-es változásokat a létszámterv nem tükrözte, mivel nem került sor megfelelő módosítására;

               7.

               teljes mértékben támogatja a Számvevőszék ajánlását, hogy az Ügynökségnek alaposan ellenőriznie kell a költségvetési hatóság határozatainak alapjául szolgáló költségtervek következetességét, különösen a személyzeti költségek tekintetében; kéri az Ügynökséget, hogy biztosítsa: a létszámterv megfelel a tényleges helyzetnek;

               8.

               megállapítja, hogy a Számvevőszék és az Ügynökség nem ért egyet az Ügynökség által a tanúsítással kapcsolatos jövőbeli költségek fedezésére kapott 14 900 000 EUR célhoz kötött bevétel kiszámításával; megjegyzi, hogy a Számvevőszék véleménye szerint az Ügynökség számításaiban helytelenül vette figyelembe a korábbi díjszabási rendelet alapján megfelelően kivetett díjakat is; megjegyzi, hogy az Ügynökség magyarázatot adott saját számítási módszerére, azt állítván, hogy jogosult volt az említett díjakat beszámítani alaprendelete szerint;

               9.

               tudomásul veszi a Számvevőszék bírálatát több ellenőrzött beszerzési eljárással kapcsolatban; tudomásul veszi, hogy a Számvevőszék egy eljárást átláthatatlannak talált, mivel a pályázók nem kaptak teljes tájékoztatást az odaítélési szempontokról és azok értékeléséről; tudomásul veszi a Számvevőszék megállapítását, hogy három esetben meghívásos eljárást alkalmaztak, noha az odaítélendő szolgáltatások összértéke meghaladta azt a küszöböt, amelyen túl nyílt pályáztatást kell alkalmazni;

               10.

               kéri, hogy az Ügynökség tartsa be a válaszában adott ígéretét, amely szerint szigorúan megfelel a közbeszerzési szabályoknak, és különös figyelmet fordít arra, hogy egyértelmű tájékoztatást nyújtson a potenciális ajánlattevőknek;

               11.

               ösztönzi a Bizottságot annak biztosítására, hogy az Ügynökség a jövőben szigorú pénzügyi fegyelmet tartson fenn, és mindig a jóváhagyott költségvetés keretein belül működjön;

               12.

               a mentesítési határozatot kísérő egyéb, horizontális jellegű észrevételek tekintetében utal az uniós ügynökségek pénzügyi gazdálkodásáról és ellenőrzéséről szóló, 2009. április 23-i állásfoglalására (8).

      (1)  HL C 278., 2008.10.31., 16. o.

      (2)  HL C 311., 2008.12.5., 20. o.

      (3)  HL L 248., 2002.9.16., 1. o.

      (4)  HL L 79., 2008.3.19., 1. o.

      (5)  HL L 357., 2002.12.31., 72. o.

      (6)  HL L 88., 2009.3.31., 201. o.

      (7)  A Bizottság 593/2007/EK rendelete (HL L 140., 2007.6.1., 3. o.).

      (8)  Lásd e Hivatalos Lap 206. oldalát.


title: A Tanács (KKBP) 2017/288 határozata (2017. február 17.) a Zimbabwéval szembeni korlátozó intézkedésekről szóló 2011/101/KKBP határozat módosításáról

text:
               18.2.2017

               HU

               Az Európai Unió Hivatalos Lapja

               L 42/11

         A TANÁCS (KKBP) 2017/288 HATÁROZATA
   (2017. február 17.)
   a Zimbabwéval szembeni korlátozó intézkedésekről szóló 2011/101/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2011. február 15-én elfogadta a Zimbabwéval szembeni korlátozó intézkedésekről szóló 2011/101/KKBP határozatot (1).

               (2)

               A határozatban rendelkezni kell arról, hogy a belső elnyomás céljára alkalmas felszerelések eladásának, szolgáltatásának, átadásának és kivitelének tilalma alól mentesség adható, amennyiben azok eladására, szolgáltatására, átadására, illetve kivitelére bányászati vagy infrastrukturális projektek keretében, kizárólag polgári felhasználási céllal kerül sor.

               (3)

               A Tanács a zimbabwei politikai fejleményeket figyelembe véve felülvizsgálta a 2011/101/KKBP határozatot.

               (4)

               A Zimbabwéval szembeni korlátozó intézkedéseket 2018. február 20-ig meg kell hosszabbítani.

               (5)

               A korlátozó intézkedéseket a 2011/101/KKBP határozat I. mellékletében szereplő hét személy és egy szervezet tekintetében továbbra is fenn kell tartani. A 2011/101/KKBP határozat II. mellékletében szereplő öt személyre vonatkozó korlátozó intézkedések felfüggesztését meg kell újítani.

               (6)

               A 2011/101/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2011/101/KKBP határozat a következőképpen módosul:

               (1)

               A 3. cikk a következő bekezdéssel egészül ki:
               „(3)   A 2. cikk nem alkalmazandó a belső elnyomás céljára alkalmas felszerelések eladására, szolgáltatására, átadására és kivitelére, amennyiben arra bányászati vagy infrastrukturális projektekben, kizárólag polgári felhasználás céljával kerül sor, és feltéve, hogy azt az exportáló tagállam illetékes hatóságai eseti alapon engedélyezik.”

               (2)

               A 10. cikk helyébe a következő szöveg lép:
               „10. cikk
               (1)   Ez a határozat az elfogadásának napján lép hatályba.
               (2)   Ezt a határozatot 2018. február 20-ig kell alkalmazni.
               (3)   A 4. cikk (1) bekezdésében, valamint az 5. cikk (1) és (2) bekezdésében említett intézkedéseket a II. mellékletben szereplő személyek esetében 2018. február 20-ig fel kell függeszteni.
               (4)   Ezt a határozatot folyamatosan felül kell vizsgálni, és ha a Tanács úgy ítéli meg, hogy annak céljai nem valósultak meg, a határozatot szükség szerint meg kell újítani vagy módosítani kell.”

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2017. február 17-én.

            a Tanács részéről

            az elnök

         E. BARTOLO

      (1)  A Tanács 2011/101/KKBP határozata (2011. február 15.) a Zimbabwéval szembeni korlátozó intézkedésekről (HL L 42., 2011.2.16., 6. o.).


title: Az Európai Parlament (EU) 2017/1654 határozata (2017. április 27.) az Európai Bankhatóság 2015-ös pénzügyi évre szóló költségvetésének végrehajtására vonatkozó mentesítésről

text:
               29.9.2017

               HU

               Az Európai Unió Hivatalos Lapja

               L 252/198

         AZ EURÓPAI PARLAMENT (EU) 2017/1654 HATÁROZATA
   (2017. április 27.)
   az Európai Bankhatóság 2015-ös pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az Európai Bankhatóság 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Bankhatóság 2015-ös pénzügyi évre vonatkozó éves beszámolójáról szóló jelentésére, a hatóság válaszával együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a 2015-ös pénzügyi évre szóló költségvetés végrehajtása tekintetében a hatóság számára adandó mentesítésről szóló, 2017. február 21-i tanácsi ajánlásra, (05873/2017 – C8-0072/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről szóló, 2010. november 24-i 1093/2010/EU európai parlamenti és tanácsi rendeletre (4) és különösen annak 64. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és a Gazdasági és Monetáris Bizottság véleményére (A8-0079/2017),

               1.

               mentesítést ad az Európai Bankhatóság ügyvezető igazgatója számára a hatóság 2015-ös pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Bankhatóság ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 72. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 331., 2010.12.15., 12. o.

      (5)  HL L 328., 2013.12.7., 42. o.


title: A Tanács 2014/491/KKBP határozata ( 2014. július 22. ) az Európai Biztonsági és Védelmi Főiskola (EBVF) létrehozásáról szóló 2013/189/KKBP határozat módosításáról

text:
               24.7.2014

               HU

               Az Európai Unió Hivatalos Lapja

               L 218/6

         A TANÁCS 2014/491/KKBP HATÁROZATA
   (2014. július 22.)
   az Európai Biztonsági és Védelmi Főiskola (EBVF) létrehozásáról szóló 2013/189/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 42. cikke (4) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2013. április 22-én elfogadta az Európai Biztonsági és Védelmi Főiskola (EBVF) létrehozásáról szóló 2013/189/KKBP határozatot (1).

               (2)

               A 2013/189/KKBP határozat megállapítja a finanszírozási megállapodás megkötését követő első 12 hónapos időszakra szóló, az EBVF kiadásainak a fedezetére szánt pénzügyi referenciaösszeget 2013. augusztus 1-jétől2014. július 31-ig terjedően.

               (3)

               2014. március 25-én a 2013/189/KKBP határozattal létrehozott irányítóbizottság megállapodott abban, hogy a finanszírozási megállapodás által fedezett időszakot összhangba kell hozni a január 1-jétől december 31-ig tartó éves beszámolási időszakkal, annak érdekében, hogy 2016-tól csak egy könyvelésre legyen szükség.

               (4)

               A 2014. augusztus 1-jétől2015. december 31-ig terjedő időszakra ezért új pénzügyi referenciaösszeget kell megállapítani.

               (5)

               A 2013/189/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2013/189/KKBP határozat 16. cikkének (2) bekezdése helyébe a következő szöveg kerül:

      „(2)   Az EBVF kiadásainak fedezésére szánt pénzügyi referenciaösszeg a (3) bekezdésben említett finanszírozási megállapodás megkötését követő első tizenkét hónapban 535 000 EUR.
      Az EBVF kiadásainak fedezésére szánt pénzügyi referenciaösszeg a 2014. augusztus 1-jétől2015. december 31-ig terjedő időszakra 756 000 EUR.
      Az ezt követő időszakokra szóló, az EBVF kiadásainak fedezésére szánt pénzügyi referenciaösszegeket a Tanács határozza meg.”.

   2. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2014. július 22-én.

            a Tanács részéről

            az elnök

         C. ASHTON

      (1)  A Tanács 2013. április 22-i 2013/189/KKBP határozata az Európai Biztonsági és Védelmi Főiskola (EBVF) létrehozásáról és a 2008/550/KKBP együttes fellépés hatályon kívül helyezéséről (HL L 112., 2013.4.24., 22. o.).


title: A Bizottság határozata (2003. március 11.) az Európai Közösség Energy Star Hivatalának létrehozásáról

text:
15/7. kötet          HU                                 Az Európai Unió Hivatalos Lapja                                                     407
32003D0168
L 67/22                                           AZ EURÓPAI UNIÓ HIVATALOS LAPJA                                                   2003.3.12.
                                                      A BIZOTTSÁG HATÁROZATA
                                                               (2003. március 11.)
                                      az Európai Közösség „Energy Star” Hivatalának létrehozásáról
                                                                  (2003/168/EK)
AZ EURÓPAI KÖZÖSSÉGEK BIZOTTSÁGA,                                                                           2. cikk
tekintettel az Európai Közösséget létrehozó szerződésre, és külö-          (1) Az EKESH elnökségét a Bizottság látja el, amelyet az Energia-
nösen annak 175. cikke (1) bekezdésére,                                    ügyi és Közlekedési Főigazgatóság képvisel.
tekintettel az irodai berendezésekre vonatkozó közösségi energi-           (2) A 2422/2001/EK rendelet 9. cikkében említett nemzeti kép-
ahatékonysági címkézési programról szóló, 2001. november 6-i               viselők jegyzékét tájékoztató jelleggel a melléklet A. része tartal-
2422/2001/EK európai parlamenti és tanácsi rendeletre (1), és              mazza.
különösen annak 8. cikke (1) bekezdésére,
                                                                           Egynél több nemzeti képviselő megnevezése esetén a koordiná-
mivel:                                                                     tor szerepét a tagállam által a mellékletben jelzettek szerint felha-
                                                                           talmazott képviselő tölti be.
(1)    A 2422/2001/EK rendeletnek megfelelően, a Bizottságnak
       létre kell hoznia az Európai Közösség „Energy Star” Hiva-           (3) A 2422/2001/EK rendelet 8. cikkének (3) bekezdésében emlí-
       talát (a továbbiakban: EKESH) a közösségi „Energy Star”             tett érintett felek jegyzékét tájékoztató jelleggel a melléklet B.
       program végrehajtása céljából, amelynek meghatározását              része tartalmazza.
       az Amerikai Egyesült Államok és az Európai Közösség
       közötti, az irodai berendezésekre vonatkozó energiaha-              (4) Annak érdekében, hogy minden egyes irodai berendezés ter-
       tékonysági címkézési programok összehangolásáról szóló              mékcsoport vonatkozásában biztosított legyen az összes érintett
       megállapodás (2) tartalmazza;                                       fél kiegyenlített részvétele, az elnökség a szükséges módon módo-
                                                                           síthatja az érintett felek tagsági viszonyát.
(2)    Az EKESH-nek a 2422/2001/EK rendeletben meghatáro-
       zott nemzeti képviselőkből, valamint az ugyanazon rende-
       letben szereplő indikatív felsorolás szerinti érintett felekből                                      3. cikk
       kell állnia,                                                        Ez a határozat az Európai Unió Hivatalos Lapjában való kihirdetését
                                                                           követő hetedik napon lép hatályba.
A KÖVETKEZŐKÉPPEN HATÁROZOTT:
                                                                           Kelt Brüsszelben, 2003. március 11-én.
                                1. cikk                                                                       a Bizottság részéről
                                                                                Loyola DE PALACIO
Ezennel létrejön az Európai Közösség „Energy Star” Hivatala
(EKESH).                                                                                alelnök
(1) HL L 332., 2001.12.15., 1. o.
(2) HL L 172., 2001.6.26., 3. o.
 ---pagebreak--- 408    HU                       Az Európai Unió Hivatalos Lapja                                     15/7. kötet
                                            MELLÉKLET
               AZ EKESH TAGJAINAK TÁJÉKOZTATÓ JELLEGŰ JEGYZÉKE
                                             A. RÉSZ
                                         Nemzeti képviselők
    A     Abteilung IV/3 Bundesministerium           für  Matthias BRUNNER Dipl.-Ing. (koordinátor)
          Wirtschaft und Arbeit
          EVA - Austrian Energy Agency                    Herbert RITTER
    B     Administration de l’Energie du Ministère des    Luc MICHIELS
          Affaires Economiques; Division Gaz-Electricité
    DK    Danish Energy Agency                            Anette GYDESEN
    FIN   Ministry of Trade and Industry                  Veera PEDERSEN (koordinátor)
          Motiva Oy                                       Heikki HÄRKÖNEN
    F     MINEFI/DGEMP - Télédoc 161                      Evelyne BISSON (koordinátor)
          Ademe - Centre de Sophia Antipolis              Alain ANGLADE
    D     Bundesministerium für Wirtschaft und Tech-      Dr Wolfgang STINGLWAGNER (koordinátor)
          nologie
          Deutsche Energie-Agentur                        Dr Christiane DUDDA
    EL    Ministry for Development                        Dimitrios NOMIDIS (koordinátor)
          Ministry for Development                        Dimitrios TSALEMIS
    IRL   Sustainable Energy Ireland                      Tom HALPIN
          Sustainable Energy Ireland                      Antonia SHIELDS
    I     Segreteria Tecnica della DGERM, Ministerio      Dario CHELLO (koordinátor)
          delle Attività Produttive
          ENEA Ispra                                      Milena PRESUTTO
    L     Service de l’Energie de l’Etat                  Jean-Paul HOFFMANN
    P     Direcção Geral da Energia                       Renato ROMANO
    E     Subdirección General de Planificación Energe-   Angel CHAMERO FERRER
          tica
    S     Swedish National Energy Administration          Kristina BEIERTZ
    NL    NOVEM                                           Drs. Ir. Hans-Paul SIDERIUS
    UK    Department for Environment, Foodand Rural       Chris BAKER (koordinátor)
          Affairs Zone 6D/11, Ashdown House
          ITS Research & Testing Centre                   Bob HARRISON
          BRE Ltd                                         Monika MUNZINGER
 ---pagebreak--- 15/7. kötet    HU                                Az Európai Unió Hivatalos Lapja                                      409
                                                              B. RÉSZ
                                                           Érintett felek
            Gyártók
            The European Information, Communications and Consumer Electronics Technology Industry Association (EICTA)
            Kiskereskedők
            Eurocommerce
            Környezetvédő csoportok
            WWF
            Fogyasztói szervezetek
            Fogyasztói Egyesületek Európai Szövetsége (BEUC)